Eile käivitus minu suus projekt "kroonid suhu", mille käigus suunatakse rahakotis olevad Eesti kroonid paari kuu jooksul otsejoones minu suhu, ühte hambakrooni. Ilmselt läheb see nali maksma suurusjärgus üle 10 000 krooni, sest kroon ise maksvat juba 7, aga eelnevalt on tarvis juureravi ära teha ja see on ka omajagu tööd, eksole. Üldiselt on mul väga terved ja tugevad hambad ning seetõttu elan ilmselt säärase ühekordse  kõvema rahakotiraputuse üle.